מרג'ורי פינלי

מרג'ורי מולנקאמפ פינלי (באנגלית: Marjorie Moehlenkamp Finlay; 5 באוקטובר 1928 – 1 ביוני 2003) הייתה זמרת אופרה ואישיות טלוויזיונית אמריקאית. היא ביצעה קטעי סופרן שונים וזכתה להצלחה הן כאישיות טלוויזיונית והן כזמרת אופרה. לאחר שזכתה בתחרות כישרונות בשנת 1950 פינלי הופיעה בתוכנית הרדיו "Music With the Girls" של ABC. מאוחר יותר הייתה לה תוכנית טלוויזיה משלה והיא הייתה מנחת הטקסים "El Show Pan-American" שהתקיימו בפוארטו ריקו. פינלי הופיעה בדרום אמריקה והוציאה אלבום מוזיקה במקסיקו. נכדתה היא הזמרת-יוצרת טיילור סוויפט ונכדה הוא השחקן אוסטין סוויפט.

==ביוגרפיה ולימודים==
מרג'ורי מולנקאמפ נולדה ב-5 באוקטובר 1928 בממפיס, טנסי, לאלמר הנרי מולנקמפ מסנט צ'ארלס, מיזורי וקורה לי מורו מארקנסו.<ref name=":0"></ref><ref name=":1"></ref> היא גדלה בסנט צ'ארלס.<ref name=":1" /><ref name=":0" />

היא למדה באוניברסיטת לינדנווד בשנת 1949.<ref name=":2"></ref> כאשר למדה במכללה במקסיקו, היא הייתה סולנית במקהלה.<ref></ref> היא קיבלה תואר ראשון במוזיקה מטעם האוניברסיטה.<ref></ref> היא הייתה חלק מאחוות מו פי אפסילון.<ref name=":3"></ref> היא הייתה בין הזמרות בקונצרט הפופ של התזמורת הסימפונית של סנט לואיס באודיטוריום קיל.

==קריירה==
בשנת 1950 עבדה מולנקאמפ כפקידת קבלה בבנק הלאומי של Boatmen בסנט לואיס. היא זכתה בתחרות כישרונות בתוכנית "Music With the Girls" של ה-ABC.<ref name=":1" /> הדבר עורר התעניינות רבה סביבה, מה שגרם לרדיו לשדר את שיריה. בהמשך יצאה למסע הופעות שנמשך 15 חודשים.<ref name=":2" /><ref name=":1" /> בקיץ 1951 המשיכה את לימודיה בעצתו של אדווין מקארתור.<ref name=":3" />

לאחר נישואיה עברו פינלי ובעלה להוואנה שבקובה, ולאחר מכן בפוארטו ריקו עקב המצב הפוליטי ביחסי ארצות הברית – קובה. לאחר מכן הם עברו לקראקס ואז שבו עם ילדיהם לסנטורס. בפוארטו ריקו, לפינלי הייתה תוכנית טלוויזיה משלה והיא הופיעה בקונצרטים, אופרות ומועדוני לילה, כולל הופעות מדי לילה במשך שבועיים, שהתקיימו במלון קריב הילטון.<ref name=":4"></ref><ref name=":2" />

פינלי הייתה מנחת הטקסים של "El Show Pan-Americano" ששודרו ב-APA-TV בסנטורס.<ref name=":4" /> התוכנית הובילה לכך שפינלי כונתה כ"פאר של פוראטו ריקו".<ref name=":2" /> היא הייתה פעילה בחברות Pro Arte Societies; ארגון מוזיקה אזרחית. על פי הדיווחים, הספרדית שלה הייתה "גרועה" מספיק כדי להצחיק את הקהל שלה. תוכנית הטלוויזיה שלה שודרה שישה לילות בשבוע במשך 17 חודשים. פינלי הופיעה בכמה מדינות בדרום אמריקה. היא שרה עם התזמורת הסימפונית של פוארטו ריקו. היא גם הוציאה אלבום בכורה רשמי שהופץ במקסיקו.<ref name=":2" />

בשנת 1962 הופיעה פינלי בקונצרט שהתקיים באודיטוריום בקייל. ההופעה שלה כללה ביצועים מחודשים ל-"Fanciulla è sbocciato l'amore" ו-"Song Jewel".<ref></ref>

== פרסים ומועמדויות ==
{| class="wikitable"
!שנה
!פרס
!הערות
!מקור
|-
|1949
|מלגה בסך 200 דולר <small>(שוות ערך ל-2,149 דולר בשנת 2019)</small>
|תחרות מוזיקה ארצית
|<ref></ref><ref name=":2" />
|-
|1961
|בוגרת מצטיינת עם תעודת זכות
|
|<ref></ref><ref name=":4" />
|-
|1962
|מונתה לקפטנית כבוד במשמר הלאומי האווירי בפוארטו ריקו
|כונתה "מדרינה" <small>("הסנדקית")</small>
|<ref name=":1" /><ref name=":4" />
|}

== מורשת וחיים אישיים ==
היא התחתנה עם רוברט פינלי, נשיא "Raymond Construction Company", ב-22 במרץ 1952 בפאלם ביץ', פלורידה.<ref name=":2" /><ref name=":3" /> נולדו להם שתי בנות, ביניהן אנדריאה גרדנר פינלי סוויפט.<ref name=":2" /> פינלי נפטרה ב-1 ביוני 2003 ברידינג, פנסילבניה.

פינלי הייתה סבתם מצד אמה של הזמרת-יוצרת טיילור סוויפט ואחיה, השחקן אוסטין סוויפט. טיילור ציינה את פינלי כמי שהעניקה לה השראה בקריירה המוזיקלית שלה.<ref name=":0" /> בשנת 2020 הוציאה סוויפט את השיר "Marjorie" שנכלל באלבום האולפן התשיעי שלה Evermore. סוויפט הוסיפה את שמה של פינלי לשיר, וניתן לשמוע ברקע את קולה.<ref></ref><ref name=":0" />

== קישורים חיצוניים ==

== הערות שוליים ==

קטגוריה:טיילור סוויפט
קטגוריה:שדרניות רדיו וטלוויזיה
קטגוריה:זמרות סופרן
קטגוריה:אמריקאיות ממוצא גרמני
קטגוריה:אמריקאיות שנולדו ב-1928
קטגוריה:אמריקאים שנולדו ב-1928
קטגוריה:אמריקאיות שנפטרו ב-2003
קטגוריה:אמריקאים שנפטרו ב-2003